ภาษีสูงอายุ
โดย...ชัตน์วรี (shewarat@hotmail.com)
15 พ.ย. 2559

โดย...ชัตน์วรี ([email protected]) 
เรื่องน่ารู้เกี่ยวกับ “ภาษีสำหรับผู้สูงวัย” แม้ว่าที่ผ่านมารัฐบาลได้ออกมาตรการต่างๆ ช่วยเหลือผู้สูงอายุ กองทุนบำเหน็จบำนาญแห่งชาติ (กบช.) สินเชื่อสำหรับผู้สูงอายุ จ้างงานผู้สูงอายุสามารถนำหักลดหย่อนภาษีได้ 2 เท่า เป็นต้น 
แต่ปัจจุบันก็มีมาตรการภาษีที่เกี่ยวข้องกับผู้สูงอายุที่น่าสนใจ
1.การยกเว้นภาษีเงินได้บุคคลธรรมดาสำหรับผู้มีอายุตั้งแต่ 65 ปีขึ้นไป ที่อยู่ในประเทศไทย เฉพาะเงินได้ที่ได้รับส่วนที่ไม่เกิน 1.9 แสนบาทในปีภาษีนั้น
2.การยกเว้นภาษีเงินได้บุคคลธรรมดาสำหรับดอกเบี้ยเงินฝากประจำตั้งแต่หนึ่งปีขึ้นไป รวมทุกประเภทไม่เกิน 3 หมื่นบาท สำหรับผู้ที่มีอายุไม่ต่ำกว่า 55 ปีบริบูรณ์
3.การยกเว้นภาษีเงินได้บุคคลธรรมดาจากเงินบำเหน็จดำรงชีพ
4.การลดหย่อนภาษีเงินได้บุคคลธรรมดาสำหรับบุตรที่เลี้ยงดูบิดาหรือมารดาที่มีอายุ 60 ปีขึ้นไป สามารถนำไปหักลดหย่อนภาษีได้คนละ 3 หมื่นบาท
5.การยกเว้นภาษีเงินได้บุคคลธรรมดาสำหรับบุตรที่ได้จ่ายค่าเบี้ยประกันสุขภาพบิดาหรือมารดา เท่ากับค่าเบี้ยประกันเท่าที่จ่ายจริง แต่รวมกันแล้วไม่เกิน 1.5 หมื่นบาท